**3. napirend**

**E l ő t e r j e s z t é s**

**Balatonhenye Község Önkormányzata Képviselő-testületének 2019. január 21.-én tartandó rendkívüli ülésére**

**Tárgy: Balatonhenye 703/2., 639., 673. hrsz.-ú zártkerti utak fennmaradási engedélyezési eljárása**

**Előterjesztő:** Kovács Csaba Károly polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő Tóthné Titz Éva jegyzőt helyettesítő aljegyző

Tisztelt Képviselő-testület!

Balatonhenye Község Önkormányzata a Balatonhenye 703/2., 639., 673. hrsz.-ú zártkerti utakat pályázati forrásokból felújította, szilárd burkolattal látta el.

Fenti változás okán a nevezett utakra fennmaradási engedély megkérése szükséges, mely ügyben az illetékes hatóság a Veszprém Megyei Kormányhivatal Műszaki Engedélyezési, Fogyasztóvédelmi és Foglalkoztatási Főosztály Útügyi Osztálya.

A fennmaradási engedélyezési eljárás iránti kérelemhez mindazokat a mellékleteket csatolni kell, amelyek az építési és a forgalomba helyezési engedély iránti kérelemhez szükségesek lettek volna. A csatolandó dokumentumokat az utak építésének, forgalomba helyezésének és megszüntetésének engedélyezéséről szóló 93/2012. (V.10.) Korm. rendelet írja elő.

A dokumentáció elkészítésére egy árajánlat érkezett Balatonhenye Község Önkormányzatához.

Demény Zoltán egyéni vállalkozó (8200 Veszprém, Boksa tér 1/b. fsz. 1.)

tervezési díj: 775.000 Ft+ÁFA

Kérem a Tisztelt Képviselő-testületet, hogy az előterjesztést megtárgyalni szíveskedjenek.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2018. (….) HATÁROZATA**

Balatonhenye Község Önkormányzata Képviselő-testülete a Demény Zoltán egyéni vállalkozó (8200 Veszprém, Boksa tér 1/b. fsz. 1.) tervezési díj tekintetében adott 775.000 Ft+ÁFA összegű árajánlatot megtárgyalta, azt az előterjesztés szerinti tartalommal elfogadja.

A fedezetet Balatonhenye Község Önkormányzata 2019. évi költségvetése terhére biztosítja.

A Kéűpviselő-testület felhatalmazza a Polgármestert, hogy vállalkozói szerződést aláírja.

**Felelős: Kovács Csaba Károly polgármester**

**Határidő: folyamatos**